આ બધું કરવા રૂપિયા ઢીલા કરવા પડે છે. પણ પોતાની જાતને હવા ભરવામાં રૂપિયો પણ ખર્ચવો પડતો નથી. પોતાના વખાણ કરવામાં કેટલી બધી સરળતા છે! પોતે જાતે એ એક એવી વ્યકિત છે જેને તમે જન્મથી ઓળખો છો. જોકે આગળના વિધાન બાબતે અમુક વિદ્વાનો વિવાદ કરી શકે છે. એમ કહીને કે જાતને ઓળખવામાં તો આખી જિંદગી જતી રહે છે. પણ આ તો સામાન્ય માણસની વાત છે, એમાં વિદ્વાનોને વચ્ચે લાવવાની જરૂર નથી. સામાન્ય માણસ પોતાની જાતને તો ઓળખતો જ હોય છે. એને જ ખબર હોય છે કે આ ભાઈને આઈસક્રીમ ઓફર કરો તો ના નથી પાડી શકતા’ અથવા તો આ ભાઇ તો જુગારી છે’.